Radio Guerrilla

(20 martie – 20 aprilie 2009)

	Post
	Data, 

ora
	Emisiune,

autorul greşelii
	Greşeala
	Forma corectă
	Explicaţia greşelii

	RG
	20.III,

8.40

	Guerrilla de
dimineaţă, 
prezentator
	vroia chiar să şteargă
	voia chiar să şteargă
	morfologie: norma literară actuală nu acceptă formele hibride de imperfect de acest tip (a voi + a vrea), vezi DOOM2 2005.

	RG
	20.III,

8.41

	Guerrilla de 
dimineaţă, 
prezentator
	informează les organisateurs du la concert [„organizatorii concertului”]
	informează les organisateurs du concert
	sintaxă: în limba franceză, substantivul concert are genul masculin (le concert); în acest caz, genitivul se realizează cu ajutorul articolului du [< de + le]; 

	RG
	31.III,

13.28
	Emisiunea lu’ 
Gheorghe şi 
Mihaiu,
prezentator
	Da’ ce-i asta cu „vreau”, mă? Parcă ai avea trei ani şi-ai fi căzut în mijlocul sufrageriei. „Vreau!” Asta e monarhiştii pentru mine: în mijlocul unei sufragerii se dau cu burta şi cu picioarele de pământ.
	Da’ ce-i asta cu „vreau”, mă? Parcă ai avea trei ani şi-ai fi căzut în mijlocul sufrageriei. „Vreau!” Asta sunt monarhiştii pentru mine: în mijlocul unei sufragerii se dau cu burta şi cu picioarele de pământ.
	sintaxă: dezacord între subiect şi predicat. Pronumele demonstrativ cu valoare neutră asta este nume predicativ (şi a fost interpretat greşit ca subiect), iar substantivul monarhiştii este subiectul (şi a fost interpretat ca nume predicativ);

	RG
	31.III,

13.46
	Emisiunea lu’ 
Gheorghe şi 
Mihaiu,

prezentator
	dar pe mine nu mă mai interesează ca să nu mai fiu terorizat de un mitocan 
	dar pe mine mă interesează să nu mai fiu terorizat de un mitocan
	sintaxă: folosirea conjuncţiei compuse ca să, în loc de să, pentru a introduce subiective, completive sau atributive este neliterară;

	RG
	31.III,

13.53
	Emisiunea lu’ 
Gheorghe şi 
Mihaiu,

prezentator
	la vila lui Ioana
	la vila Ioanei
	morfosintaxă: forma corectă de genitiv pentru numele proprii feminine este una sintetică, desinenţială (vila Ioanei); excepţie fac cele terminate în consoană (lui Carmen), cele „prescurtate” (lui Lili, lui Mari) şi majoritatea celor străine (lui Yvonne, lui Elisabeth);

	RG
	1.IV,

8.52


	Guerrilla de
dimineaţă, 
prezentator
	numele n-o să vi-l dezvăluiesc
	numele n-o să vi-l dezvălui
	morfologie: normele morfologice în vigoare dau ca unică formă corectă de persoana I singular (eu) dezvălui (vezi DOOM2 2005). DEX înregistrează şi forma „lungă”: (eu) dezvăluiesc;

	RG
	1.IV,

9.22

	Guerrilla de
dimineaţă, 
prezentator
	Oricum, fata asta e un pic bizară ca manieră de prezentare a concursului ăla.
	Oricum, fata asta e un pic bizară prin modul de prezentare al concursului ăluia.
	sintaxă: adjectivul pronominal ăla nu este acordat în caz cu substantivul pe care îl determină;

	RG
	1.IV,

9.42


	Guerrilla de
dimineaţă, 
prezentator
	Facem o pauză. Nouă patruşdoi. Ascultăm împreună câteva clipe de...
	Facem o pauză. Nouă patruşdouă. Ascultăm împreună...
	sintaxă: chiar dacă substantivul minute (de genul neutru) nu este exprimat, numeralul ar fi trebuit acordat la feminin: nouă şi patruzeci şi două (de minute);

	RG
	10.IV, 14.03
	Ştiri,

Oana Stoica
	Grădinariu
	Grădinariu
	ortoepie: accentuare greşită a numelui propriu; numele proprii derivate de la nume de meserii, terminate în -(a)riu, -(e)riu, au accentul pe vocala care precedă silaba -riu; 

	RG
	12.IV,

16.13
	TopShow,

Bogdan Şerban
	există loopul ăsta istoric în care tot trăim
	există ciclul ăsta istoric în care tot trăim
	lexic: ar fi trebuit să fie evitat anglicismul, mai ales că acesta se pronunţă ca substantivul românesc lup;

	RG
	14.IV,

10.45
	Eliberadio,
Marius Vintilă
	nu mai vroiam să…
	nu mai voiam să…
	morfologie: formele hibride de imperfect vroiam, vroiai etc., cu ‑r-, sunt neliterare; ele apar prin suprapunerea formelor voiam, voiai etc. (verbul a voi) cu formele verbului a vrea;


Recomandări 
● „chiar ţi se sterpezesc dinţii” (Radio Guerrilla, 20.III, 9.23, Guerrilla de dimineaţă, prezentator) – recomandat: chiar ţi se strepezesc dinţii. Lexic: forma literară actuală a verbului, singura înregistrată de DOOM2 2005, este a (se) strepezi; DEX 1998 dă şi varianta a (se) sterpezi;
● „să n-o mai frecaţi una-două că nouă nu ne merge bine, că n-avem preşedinte sau n-avem Rege” (Radio Guerrilla, 31.III, 13.40, Emisiunea lu’ Gheorghe şi Mihaiu, prezentator) – recomandat: să nu mai spuneţi una-două că nouă nu ne merge bine, că n-avem preşedinte sau n-avem Rege. Stilistică: în comunicarea publică, chiar şi în registrul ironico-glumeţ, sunt de evitat cuvintele şi expresiile foarte marcate stilistic;

● „Îţi buşii făţăul” (Radio Guerrilla, 1.IV, 9.42, Guerrilla de dimineaţă, prezentator). Stilistică: în comunicarea publică, chiar şi în registrul ironico-glumeţ, sunt de evitat cuvintele şi expresiile foarte marcate stilistic, argotice;

● „va introduce de Paşti douăzeci de trenuri” (Radio Guerrilla, 14.IV, 12.02, Ştiri, prezentator) – recomandat: va introduce de Paşte douăzeci de trenuri. Lexic: forma literară este Paşte, iar forma Paşti este admisă doar în sintagma Sfintele Paşti (cf. DOOM2 2005);
● „Albania ar putea aplica pentru statutul de membru al Uniunii Europene” (Radio Guerrilla, 14.IV, 14.14, GuerriLight, Alex Vidia) – recomandat: Albania ar putea să-şi depună candidatura pentru a obţine statutul de membră a Uniunii Europene. Semantică, lexic: calc semantic după engleză, unde verbul similar, to apply, are şi sensul „a-şi depune candidatura”, pe lângă unele sensuri comune cu cele ale verbului a aplica din română; pe baza similarităţii formale a celor două verbe, rom. a aplica şi engl. to apply, unii vorbitori transferă verbului rom. a aplica şi sensul „a‑şi depune candidatura”, neînregistrat în mai multe dicţionare recente ale limbii române, printre care şi DEX (1998).

